The Dark Side of the Moon

The Dark Side of the Moon είναι ένα άλμπουμ του συγκροτήματος Pink Floyd που κυκλοφόρησε το 1973. Οι στίχοι των τραγουδιών αναφέρονται στην καθημερινή ζωή των ανθρώπων, τα προβλήματα, τις συνήθειες, θέματα όπως ο χρόνος, η απληστία, οι συγκρούσεις, τα ταξίδια, οι ψυχικές διαταραχές και ο Θάνατος.

Μαζί με το The Wall θεωρείται ως ένα από τα καλύτερα δείγματα δουλειάς των Pink Floyd. Πολλοί κριτικοί έχουν χρησιμοποιήσει το δίσκο ως κριτήριο διαχωρισμού μεταξύ της κλασικής Ροκ και ηλεκτρονικής μουσικής. Και τα τέσσερα μέλη του συγκροτήματος (Ντέιβιντ Γκίλμορ, Νικ Μέισον, Ρότζερ Γουώτερς και Ρίτσαρντ Ράιτ) πήραν μέρος στην δημιουργία και την παραγωγή του δίσκου.

Κεντρική ιδέα 
Το Dark Side of the Moon εμπνέεται από τον πιεστικό τρόπο ζωής που μπορεί να οδηγήσει τον άνθρωπο στην τρέλα, τον καταναλωτισμό, τον αυξημένο ρυθμό ζωής και μετακίνησης, την παρακμή των γηραιών ανθρώπων και τον θάνατο, την απανθρωπιά της κοινωνίας και τις πολεμικές συγκρούσεις. Η θεματολογία αυτή μεταδίδεται τόσο μέσα από τους στίχους όσο και μέσα από ήχους και ομιλία. Για παράδειγμα στο τραγούδι On the Run ο ήχος του αεροπλάνου που συντρίβεται μπορεί να ερμηνευτεί ως φοβία για τα αεροπλάνα. Στο τραγούδι Time τα ξυπνητήρια προσπαθούν να θυμίσουν στον ακροατή το πόσο γρήγορα περνάει ο χρόνος. Το ηχητικό των κερμάτων στο τραγούδι Money κριτικάρει την απληστία. Το Us and Them είναι ένα αντιπολεμικό μανιφέστο, ενώ το Brain Damage δίνει την εναλλακτική άποψη ότι οι "τρελοί" ίσως είναι οι μόνοι που καταλαβαίνουν τα λάθη της κοινωνίας. Τέλος, το κομμάτι Eclipse ασχολείται με τις διαπροσωπικές σχέσεις. 

Ο Ρότζερ Γουώτερς έγραψε όλους τους στίχους και ηχογράφησε τα "προσχέδια" των τραγουδιών σε ένα στούντιο κοντά στο σπίτι του.

Ηχογράφηση 
Η ηχογράφηση έγινε στα Abbey Road Studios μεταξύ Ιουνίου 1972 και Ιανουαρίου 1973 χρησιμοποιώντας τις πιο εξελιγμένες τεχνικές που είχαν χρησιμοποιηθεί σε Ροκ άλμπουμ εκείνη την εποχή. Εκτός από τα κλασικά όργανα, χρησιμοποίησαν και ήχους όπως ο ήχος ενός τεχνικού να τρέχει μέσα στο στούντιο (κομμάτι On the Run), παλιά ξυπνητήρια (Time) κ.α.

Διάλογοι 
Μεταξύ των τραγουδιών και πάνω σε αυτά ακούγονται κάποιοι διάλογοι. Ο Ρότζερ Γουώτερς δημιούργησε κάποιες κάρτες ερωτήσεων που είχαν σχέση με τα θέματα των τραγουδιών. Ύστερα μάζεψε περαστικούς και τους έδειχνε τις κάρτες σε τυχαία σειρά ηχογραφώντας ενιαία τις απαντήσεις. Αυτό δημιούργησε αξιοπρόσεκτους διαλόγους (μερικοί υπάρχουν στην ιστοσελίδα ).

Κατάλογος τραγουδιών

Παρατηρήσεις 

1 Μερικές εκδόσεις περιέχουν το Breathe και το Speak to Me σαν ένα κομμάτι
2 Η Κλερ Τόρι αναφέρθηκε ως βοηθός στα φωνητικά για το κομμάτι "The Great Gig in the Sky" για πρώτη φορά στο P*U*L*S*E, εξαιτίας της δικαστικής διαμάχης που είχε με τους Pink Floyd και την οποία κέρδισε.

Επιτυχία 
Το Dark Side of the Moon έγινε παγκόσμιο Best-Seller έφτασε στην κορυφή στο Billboard 200 για μια εβδομάδα αλλά παρέμεινε στην λίστα για 741 εβδομάδες (περίπου 14 χρόνια). Οι πωλήσεις έφτασαν τα 45 εκατομμύρια σε παγκόσμιο επίπεδο το 2008 με 400.000 πωλήσεις το 2002 καθιστώντας το στα 200 best-selling albums της χρονιάς σχεδόν 30 χρόνια μετά την έκδοση του. Στην Αμερική έγινε πλατινένιο το 1990 και διαμαντένιο το 1999. Αυτή την στιγμή είναι 15 φορές πλατινένιο.

Σχετικές Πληροφορίες 

 Ο τίτλος Τhe Dark side of the moon ήδη είχε χρησιμοποιηθεί σε ακυκλοφόρητο δίσκο των Medicine Head, έτσι στην περιοδεία του 1972 μετονομάστηκε σε "Eclipse: A Piece for Assorted Lunatics". Μετά την αποτυχία του δίσκου των Medicine Head όμως πήρε το αρχικό του όνομα.
 Λόγω του ότι το αρχικό LP είχε δύο όψεις υπήρχε διακοπή μεταξύ του "The Great Gig in the Sky" και του "Money" που στα live και τις εκδόσεις σε CD δεν υπάρχει.
 Στα περισσότερα CD στο τέλος του δίσκου ακούγεται αχνά το Ticket to Ride των Beatles από λάθος κατά την εκτύπωση των CD.
 Το 2006 ο Ρίτσαρντ Τσιζ έκδοσε των χιομοριστικό δίσκο The Sunny Side of the Moon με εξώφυλλο που θύμιζε το The Wall.

Συγχρονισμός με τον μάγο του Οζ 

Όταν το άλμπουμ παίχτηκε ταυτόχρονα με το φίλμ του 1939 Ο μάγος του Όζ οι εικόνες περιστασιακά φαίνεται να συγχρονίζονται με την μουσική και τους στίχους. Αυτό το φαινόμενο πήρε το όνομα "Dark Side of the Rainbow" ή "Dark Side of Oz". Λέγεται ότι το άλμπουμ μπορεί να παιχτεί τρεις φορές κατά την διάρκεια της ταινίας με συγχρονισμούς κάθε φορά που παίζεται. Τα μέλη του γκρουπ έχουν αρνηθεί επανειλημμένως ότι κάτι τέτοιο έχει γίνει ηθελημένα. Συγχρονισμένες ταινίες έχουν κυκλοφορήσει στο εμπόριο.(για πληροφορίες σχετικά Dark Side of the Rainbow.

Εξωτερικοί σύνδεσμοι 
 The official "The Dark Side of the Moon" webpage
 Ανάλυση του "The Dark Side of the Moon"
 Ιστορία άλμπουμ

Δισκογραφία των Pink Floyd
Άλμπουμ του 1973